་བྱ་བ་ནི། སྒྲུབ་ཐབས་ལས་
ཐུན་གྱི་མཐར་དུར་ཁྲོད་སྲུང་འཁོར་དང་བཅས་པ་གཞལ་ཡས་ཁང་
ལ་གཞལ་
ཡས་ ཁང་ འཁོར་ རྣམས་ ལ། འཁོར་ རྣམས་ དང་ ཡུམ་ རང་ ལ། ། རང་ དམ་ ཚིག་
- 163 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
སེམས་དཔའ་ཡེ་ཤེས་སེམས་དཔའ་ལ། དེ་ཏིང་ངེ་འཛིན་སེམས་དཔའ་ལ། དེ་
ཡང་ཞབས་ཀྱུ་ཨུ་ཧ་ལ། ཧ་མགོ་བོ་ལ། དེ་ཟླ་ཚེས་ལ། དེ་ཐིག་ལེ་ལ། དེ་ནཱ་ད་ལ།
དེ་ཡང་མི་དམིགས་པ་སྟོང་པར་བསམ་སྟེ། དེ་དག་གིས་ནི་ཐུན་གྱི་ཐོག་མཐའ་
བར་གསུམ་དུ་ཇི་ལྟར་བྱ་བའི་ཐུན་གྱི་ངོ་བོའི་རྣལ་འབྱོར་རྣམས་བཤད་ཟིན་ཏོ་
ཞེས་གསུངས་པ་ལྟར་རོ།
གཉིས་
་པ་ཐུན་མཚམས་སུ་ཇི་ལྟར་བྱ་བ་ལ་ལྔ། སྤྱོད་ལམ་གྱི་རྣལ་འབྱོར།
ཟས་ཀྱི་རྣལ་འབྱོར། ཉལ་བའི་རྣལ་འབྱོར། སྡང་བའི་རྣལ་འབྱོར། ཁྲུས་ཀྱི་རྣལ་
འབྱོར་ རོ། །དང་པོ་ནི། སྒྲུབ་ཐབས་ ལས། ཐུན་མཚམས་ ཀྱི་རྣལ་ འབྱོར་ནི། དེ་
ནས་རྡོ་རྗེ་འཇིགས་བྱེད་ཀྱི་ང་རྒྱལ་གྱིས་ལངས་ཏེ་དེ་དང་མ་བྲལ་བའི་ངང་ནས།
ཡུལ་དུ་སྣང་བ་ཀུན་ཀྱང་རྡོ་རྗེ་འཇིགས་བྱེད་དུ་བལྟས་ལ། སྒོ་གསུམ་གྱི་བྱ་བ་
ཀུན་ཕྱག་རྒྱ་དང་སྔགས་ཀྱི་བདག་ཉིད་དུ་བསམས་ནས་བྱ་བ་ལ་འཇུག་པ་ནི་སྤྱོད་
ལམ་གྱི་རྣལ་འབྱོར་རོ་ཞེས་གསུངས། འདིའི་དམིགས་པ་ཡིད་ལ་བྱ་ཚུལ་ནི། སྡུད་
རིམ་བྱས་ཏེ་སྟོང་པར་བསམས་པ་དེའི་ངང་ལས་རང་ཉིད་ཡི་དམ་ཞལ་གཅིག་
ཕྱག་གཉིས་པའི་སྐུར་ལངས་ལ། དེའི་མིག་གཉིས་སུ་ཀྵི་སོགས་སྐྱེ་མཆེད་དང་སྒོ་
གསུམ་བྱིན་གྱིས་བརླབས། གདོན་བགེགས་ཀྱི་འཚེ་བ་ཞི་བ་དང་། ཚེ་འདིའི་སྣང་
ཤས་དང་། འཁོར་བ་ལ་ཞེན་ཆགས་དང་། རང་དོན་ཡིད་བྱེད་དང་། ཐ་མལ་གྱི་
སྣང་ཞེན་སོགས་ལམ་གྱི་བར་ཆད་རྣམས་ཀྱིས་མི་ཚུགས་པར་བྱ་བའི་ཕྱིར་བསྲུང་
འཁོར་བསྒོམས་པ་དང་། སྒྲུབ་ཐབས་བསྒོམས་པ་འདིས་མཚོན་དགེ་བ་ཅི་མཆིས་
མཁའ་ཁྱབ་ཀྱི་སེམས་ཅན་རྣམས་ཀྱི་དོན་དུ་རྫོགས་པའི་བྱང་ཆུབ་ཐོབ་པའི་རྒྱུར་
བསྔོ་ཞིང་ཚེ་རབས་ཐམས་ཅད་དུ་འཇམ་དབྱངས་ཞི་ཁྲོས་རྗེས་སུ་འཛིན་པའི་སྨོན་
- 164 -

དཔལ་རྡོ་རྗེ་འཇིགས་བྱེད་ཆེན་པོའི་རིམ་པ་དང་པོའི་ཟབ་ཁྲིད་འཇམ་མགོན་སྙན་བརྒྱུད་ཀྱི་མན་ངག་ཡིད་ཆེས་གསུམ་ལྡན།
ལམ་གདབ་བོ། །དེ་ལྟར་ཐུན་གྱི་མཐར་ཉེར་བསྡུ་བྱེད་པ་དང་། དེ་ལས་ཡི་དམ་
གྱི་སྐུར་ལྡང་བ་ནི་རྫོགས་རིམ་གྱི་འོད་གསལ་དང་། དེ་ལས་སྒྱུ་མའི་སྐུ་འགྲུབ་
པའི་དགེ་རྩ་སྨིན་བྱེད་དུ་འགྱུར་བ་དང༌། མཐར་གཉིས་སྣང་ཕྲ་མོའང་དག་པའི་
འོད་གསལ་ཆོས་སྐུ་ཐོབ་པ་དང་། དེ་ལས་གཟུགས་སྐུར་ལངས་ཏེ་སེམས་ཅན་གྱི་
དོན་བྱེད་པའི་ཐབས་མཁས་ཀྱི་རྒྱུར་འགྱུར་རོ། །དེ་ནས་སྤྱོད་ལམ་ལ་འཇུག་པ་ན་
སྒོ་གསུམ་ལ་དྲན་པ་ཉེ་བར་བཞག་སྟེ་སྡོམ་པ་གསུམ་གྱི་བཅས་མཚམས་དང་
འགལ༌བའི༌ཉེས་ལྟུང་གིས་མ་གོས་པར་བྱ་བ་དང་། སྡོམ་པ་གསུམ་གྱི་བསླབ་བྱ་
ལས་མི་འདའ་བར་བྱ་ཞིང་། ལྷག་པར་མིག་ལ་གང་སྣང་ཐམས་ཅད་ཡི་དམ་གྱི་
སྐུའི་རྣམ་ འགྱུར་ དུ་ མོས་ པ་དང་། རྣ་བར་སྒྲ་གང་ཐོས་ཐམས་ཅད་སྔགས་ ཀྱི་
གདམས་སུ་མོས་པ་དང་། ཡིད་ལ་གང་ཤར་ཐམས་ཅད་བདེ་སྟོང་གཉིས་སུ་མེད་
པའི་རྣམ་རོལ་ཏུ་འཆར་ཅི་ཐུབ་བྱས་ཏེ་སྒོ་གསུམ་གྱི་སྤྱོད་པ་ཅི་བྱེད་སྔགས་ཀྱི་
ཐབས་མཁས་ཀྱིས་ཟིན་པའི་དགེ་སྦྱོར་དུ་འཆར་བ་ལ་བསླབ་བོ། །
གཉིས་པ་
པ་ཟས་ཀྱི་རྣལ་འབྱོར་ནི། སྒྲུབ་ཐབས་ལས། བཟའ་བཏུང་གཏོར་
མ་ལྟར་བྱིན་གྱིས་བརླབས་ལ། ཁ་ཐབ་ཁུང་དང་ལག་པ་གཉིས་དགང་བླུགས་དང་
བཟའ་བཏུང་སྲེག་རྫས་སུ་མོས་ནས་ལྷ་ཐམས་ཅད་འདུས་པའི་བདག་ཉིད་སྙིང་
གའི་ཏིང་ངེ་འཛིན་སེམས་དཔའ་ལ་འབུལ་བའི་ཚུལ་གྱིས་བཟའ་ཞིང་འཐུང་བ་ནི་
ཁ་ཟས་ཀྱི་རྣལ་འབྱོར་རོ་ཞེས་གསུངས་པ་ལྟར་བསླབ་བོ།
།གསུམ་པ་ཉལ་བའི་
རྣལ་འབྱོར་ནི། སྒྲུབ་ཐབས་ལས། ཉལ་བའི་ཚེ་སྔར་བཞིན་རིམ་གྱིས་བསྡུས་ན་
ཐབས་ ཤེས་ དང་ ལྡན་ པཪ་ ཉལ་ བ་ནི་ཉལ་བའི་རྣལ་འབྱོར་རོ། །འདིར་བླ་མ་
རྣམས་གསུངས་པ་ལྟར་སྣོད་བཅུད་འོད་དུ་ཞུ་ནས་བསྡུ་ཡང་རུང་ངོ་ཞེས་གསུངས་
- 165-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
པ་ལྟར་བསླབ་སྟེ། འདི་ལ་བྱང་ཆུབ་ལམ་རིམ་ལས་འབྱུང་བ་ལྟར་ཉལ་བ་མངོན་
དུ་ཕྱོགས་པ་ན་ཉན་ཞག་དེའི་རང་གི་སྒོ་གསུམ་གྱི་སྤྱོད་པ་ལ་བརྟགས་ནས་སྡོམ་
པ་གསུམ་གྱི་བཅས་མཚམས་དང་འགལ་བའི་ཉེས་པ་ཅི་བྱུང་བཤགས།
ཕྱིན་ཆད་
མི་ བྱ་ བའི་སྡོམ་སེམས་བསྐྱེད། ། ལྡང་བའི་འདུ་ཤེས་དང་། སྣང་བའི་ འདུ་ ཤེས་
དང་། བཤེས་གཉེན་ལ་དད་པ་སོགས་ཐུན་མོང་དང་ཐུན་མོང་མིན་པའི་ལམ་གྱི་
རིམ་པ་རྣམས་ལས། ལམ་གྱི་གནད་གཙོ་བོ་རྣམས་གསལ་བཏབ་སྟེ་དགེ་བའི་
འདུན་ པ་ དང་ ལྡན་ པའི་ངང་ནས་གཉིད་དུ་འགྲོ་བ་ལ་སློབ་ཅིང་། སྒྲུབ་ཐབས་
ལས་དངོས་སུ་གསུངས་པ་ནི། ལམ་ཐུན་མོང་བ་ལ་ངེས་པ་ཕུལ་ཕྱིན་ཐོན་ནས་
བྱང་ཆུབ་ཀྱི་སེམས་རིན་པོ་ཆེ་དང་། གནས་ལུགས་རྟོགས་པའི་ལྟ་བ་ཉམས་པ་
མེད་པར་གོང་འཕེལ་གྱི་ཐོག་སྔགས་ལ་ཆིག་སྒྲིལ་དུ་སློབ་པ་ཞིག་གིས་གཉིད་
དུས་ཀྱི་བསྲེ་བ་བསྒོམ་པ་གཙོ་བོར་གསུངས་པ་ཡིན་པས། རང་རང་གི་རྒྱུད་ཚོད་
ལ་དཔགས་ཏེ་ཉམས་ལེན་བྱེད་པ་གནད་ཡིན་པས་སྔར་བཤད་པའི་ཉམས་ལེན་
གྱི་གནད་དེ་དག་མ་འཕྱུགས་པར་བྱའོ། །
བཞི་པ་སྡང་བའི་རྣལ་འབྱོར་ནི། སྒྲུབ་ཐབས་ལས། ལྡང་བའི་ཚེ་ཙརྩི་
ལ་སོགས་པའི་ལྷ་མོའི་དབྱངས་ཀྱིས་འོད་གསལ་ལས་བཞེང་བའི་དོན་དུ་བསྐུལ་
བར་མོས་ནས་ལྡང་བ་ནི་ལྡང་བའི་རྣལ་འབྱོར་རོ་ཞེས་གསུངས་པ་ལྟར་རོ། །འདི་
ལའང་གདུལ་བྱ་བློ་མཐོ་དམའི་ཁྱད་པར་གྱིས་ལངས་མ་ཐག་ལྷའི་རྣལ་འབྱོར་ལ་
འཇུག་པ་དང་། ཚེ་འདིའི་སྣང་ཤས་ཟིལ་གྱིས་མནན་ནས་ཆོས་རྣམ་དག་བྱ་བར་
འདུན་པ་ཤུགས་དྲག་བསྐྱེད་ཅིང་། ཉིན་ཞག་དེའི་བྱ་བ་ལ་དམིགས་པའི་འཕེན་པ་
གཏོང་བ་སོགས་རང་རང་གི་རྒྱུད་ཚོད་དང་བསྟུན་ནས་ཉམས་ལེན་བྱེད་ལུགས་
- 166-

དཔལ་རྡོ་རྗེ་འཇིགས་བྱེད་ཆེན་པོའི་རིམ་པ་དང་པོའི་ཟབ་ཁྲིད་འཇམ་མགོན་སྙན་བརྒྱུད་ཀྱི་མན་ངག་ཡིད་ཆེས་གསུམ་ལྡན།
གལ་ཆེ་བ་མང་དུ་ཡོད་དེ་ལམ་གྱི་གནད་ལ་མཁས་པའི་བཤེས་གཉེན་དམ་པ་
ཡུན་དུ་བསྟེན་ཏེ་ཞལ་ལས་ཤེས་པར་བྱའོ། །
ལྔ་པ་ཁྲུས་ཀྱི་རྣལ་འབྱོར་ནི། སྒྲུབ་ཐབས་ལས། ཁྲུས་ཀྱི་ཚེ་དབང་བསྐུར་
བའི་སྐབས་བཞིན་བྱེད་པ་ནི་ཁྲུས་ཀྱི་རྣལ་འབྱོར་རོ་ཞེས་གསུངས་པ་ལྟར་རོ། །དེ་
ལྟར་སྒྲུབ་ཐབས་ཀྱི་འགོ་ནས་བཟུང་། ཐུན་མཚམས་ཀྱི་བྱ་བའི་བར་འདི་རྒྱུད་དང་
གྲུབ་ཆེན་གྱི་གཞུང་ལས་ཇི་ལྟར་འབྱུང་བ་བླ་མ་དམ་པས་ཁྲིད་པ་ལྟར་མ་འཕྱུགས་
པར་བྱས་ལ་ཐུན་གྱི་གྲངས་ཇི་ལྟར་བྱ་བ་ནི། སྒྲུབ་ཐབས་ལས། དེ་ལྟ་བུའི་ཚུལ་
གྱིས་ཞག་རེ་ལ་ཐུན་གསུམ་མམ་བཞི་བཞིར་མ་ཆག་པར་ཉམས་སུ་ལེན་པ་ནི།
བསྐྱེད་པའི་རིམ་པ་ ལ་ སློབ་པའོ། ། །ཞེས་གསུངས་པ་ལྟར་ཏེ། ཐུན་བཞིར་ བྱེད་
ཚུལ་ནི། ཐོ་རེངས་དང༌། སྔ་དྲོ་དང༌། ཕྱི་དྲོ་དང་། སྲོད་རྣམས་ལ་ཐུན་རེ་སྟེ་བཞིར་
བྱའོ། །དེ་ཡང་ཉི་མ་ཤར་བའི་མཚམས་དང་། ཉིན་དགུང་དང་། ཉི་མ་ནུབ་པའི་
མཚམས་དང་། མཚན་དགུང་རྣམས་ལ་ཐུན་མཚམས་བྱ་དགོས་པར་གྲུབ་ཆེན་གྱི་
གཞུང་ལས་འབྱུང་། ཐུན་བཞི་པོ་དེ་ལ་རྒྱས་བསྡུས་ཇི་ལྟར་བྱ་བ་ནི། ཐུན་དང་པོ་
རྒྱས་ ལ་ ཐ་ མ་ གསུམ་ བསྡུས་ པ་བྱ་བའམ། ཐོག་མཐའ་གཉིས་རྒྱས་ ལ་ བར་ པ་
གཉིས་བསྡུས་པར་བྱ་བའམ། ཐུན་བཞི་ག་རྒྱས་པ་བྱ་བའམ། ཆོས་ལྡན་གྱི་བྱ་བ་
གཞན་གི་དབང་གིས་ཐུན་བཞི་ག་བསྡུས་པ་བྱ་བ་སྟེ། དེ་ཡང་རང་རང་གི་བློ་མཐོ་
དམའི་དབང་གིས་ཚེ་ འདིའི་སྣང་ཤས་ཤས་ཆེ་ན་དལ་འབྱོར་རྙེད་དཀའ་དང་།
འཆི་བ་མི་རྟག་པ་དྲན་པ་སོགས་ལམ་ཐུན་མོང་བ་ལ་གཙོ་བོར་འབད་དགོས་པ་
དང་། ལམ་ཐུན་མོང་བ་ལ་མྱོང་བ་ཕུལ་ཕྱིན་ཐོན་ནས་སྔགས་ཀྱི་རྣལ་འབྱོར་ལ་
གཙོ་བོར་འབད་ཆོག་པ་ཞིག་ཡིན་ན་དེ་བཞིན་བྱེད་པ་དང་། །དེ་ལའང་རིམ་པ་
- 167 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
དང་པོ་ལ་ཐོག་མར་སློབ་པ་ཡིན་ན་དེ་ལ་གཙོ་བོར་འདོན་པ་དང་། རིམ་པ་དང་པོ་
ལ་མྱོང་བ་ཅུང་ཟད་རྙེད་པའི་མཚམས་ནས་ཐུན་གྱི་མཇུག་ཏུ་རིམ་པ་གཉིས་པ་
ལའང་བག་ཆགས་གང་ཐེབས་རེ་བྱ་བ་སོགས་རྒྱུད་དང་གྲུབ་ཆེན་གྱི་དགོངས་པ་
རྗེ་རིན་པོ་ཆེའི་སྙན་བརྒྱུད་ཀྱི་མན་ངག་ལས་འབྱུང་བ་རྣམས་བརྒྱུད་ལྡན་བླ་མ་
དམ་པའི་ཞལ་ལས་ཐོས་པར་བྱས་ལ་རྒྱུད་ཚོད་དང་བསྟུན་པའི་ཉམས་ལེན་བྱེད་
ལུགས་ཤེས་པ་གནད་ཤིན་ཏུ་ཆེའོ། །
རྩ་བའི་གཉིས་པ་བསྐྱེད་རིམ་ལ་བརྟན་པ་ཐོབ་ནས་དངོས་གྲུབ་བསྒྲུབ་
པའི་ཚུལ་ལ་གཉིས། ཐུན་མོང་གི་དངོས་གྲུབ་སྒྲུབ་ཚུལ་དང་། ཐུན་མོང་མིན་པ་
མཆོག་གི་དངོས་གྲུབ་སྒྲུབ་ཚུལ་ལོ། དང་པོ་ནི། གདུལ་བྱ་བློ་དམན་པ་ཐུན་མོང་
གི་དངོས་གྲུབ་ཀྱིས་ཡིད་དྲངས་པ་རྣམས་ཀྱིས་ནི། ལྷའི་རྣལ་འབྱོར་ལ་དམིགས་
པ་བརྟན་ ཞིང་ སྔགས་ ཀྱི་ གྲངས་བསྙེན་མཐར་ཕྱིན་པར་བྱས་ནས་ཐུན་མོང་གི་
དངོས་གྲུབ་བརྒྱད་ལས་ཅི་འདོད་སྒྲུབ་པའམ། དེ་ཙམ་མི་ནུས་པས་ཞི་རྒྱས་དབང་
དྲག་ གི་ ལས་ གང་ འདོད་ པ་ སྒྲུབ་ པར་ བྱེད་ པར་ གསུངས་ ལ། ། དེ་ནི་ གདུལ་ བྱ་
འགའ་ཞིག་ལ་རེ་ཤིག་དེ་ཙམ་ལས་ཁྲིད་མི་ནུས་པ་དག་ལ་རྒྱུད་དང་གྲུབ་ཆེན་གྱི་
གཞུང་ལས་དེ་ལྟར་གསུངས་ལ། སྐལ་བ་དང་ལྡན་པ་དག་གིས་ནི་དེ་ཙམ་ལ་ཡིད་
གཏད་པར་མི་བྱ་བར་བསྐལ་མང་སྟོང་དུ་མཚན་ཙམ་ཡང་ཐོས་པར་དཀའ་བ་བླ་
མེད་རྡོ་རྗེ་ཐེག་པ་དང་ལན་ཅིག་མཇལ་བའི་སྐབས་འདིར་སྐུ་གསུམ་གྱི་གོ་འཕང་
བསྒྲུབ་པ་ལ་ཐ་ན་ཚིག་ཙམ་གྱིས་ཀྱང་སྨོན་ལམ་གདབ་པར་བྱའོ། །
གཉིས་པ་ཐུན་མོང་མིན་པ་མཆོག་གི་དངོས་གྲུབ་སྒྲུབ་ཚུལ་ནི། གདུལ་བྱ་
བློ་མཆོག་ཏུ་གྱུར་པ་ཐེག་པ་མཆོག་གི་རིགས་ཀྱི་ནུས་པ་ཆེས་ཆེར་བརྟས་པ་རྣམས་
- 168-

དཔལ་རྡོ་རྗེ་འཇིགས་བྱེད་ཆེན་པོའི་རིམ་པ་དང་པོའི་ཟབ་ཁྲིད་འཇམ་མགོན་སྙན་བརྒྱུད་ཀྱི་མན་ངག་ཡིད་ཆེས་གསུམ་ལྡན།
ཀྱིས་ནི་ཐུན་མོང་བའི་དངོས་གྲུབ་ཙམ་ལ་མི་རེ་བར་བྱང་ཆུབ་ཀྱི་སེམས་ཤུགས་
དྲག་པོས་བསྐུལ་ཏེ་རིམ་པ་དང་པོའི་རྣལ་འབྱོར་བསྒོམས་པས་རྫོགས་རིམ་ཡོངས་
རྫོགས་སྐྱེ་བའི་དགེ་ རྩ་ སྨིན་ པར་ བྱས་ནས་རྒྱུད་དང་གྲུབ་ཆེན་གྱི་གཞུང་ལས་
འབྱུང་བ་ལྟར་རྒྱུད་དོན་ལ་མཁས་པའི་རྡོ་རྗེ་སློབ་དཔོན་བསམ་སྦྱོར་གཉིས་ཀྱིས་
ཚུལ་བཞིན་དུ་བསྟེན་ཅིང་འབད་པ་དུ་མས་མཉེས་པར་བྱས་ཏེ་རྫོགས་རིམ་རྣལ་
འབྱོར་བཞིའི་མྱོང་ཁྲིད་ལེགས་པར་ཐོབ་པར་བྱས་ལ་ངེས་པ་གཏིང་ཚུགས་པ་རྙེད་
པ་ན་ཚེ་འདིའི་འཁྲི་བ་བཅད་དེ་དབེན་པའི་གནས་སུ་བླ་མའི་རྣལ་འབྱོར་ལམ་གྱི་
སྲོག་ཏུ་བྱས་ཏེ་དཔལ་རྡོ་རྗེ་འཇིགས་བྱེད་ཆེན་པོའི་རྫོགས་རིམ་རྣལ་འབྱོར་བཞི་
བསྒོམ་ པ་ ལ་ ཆུ་ བོའི་ རྒྱུན་ བཞིན་ འབད་ དེ་ མཁའ་ཁྱབ་ ཀྱི་ སེམས་ཅན་རྣམས་
འཁོར་བའི་རྒྱ་མཚོ་ལས་སྒྲོལ་ཕྱིར་ཟུང་འཇུག་རྡོ་རྗེ་འཆང་གི་གོ་འཕང་བསྒྲུབ་པ་
ལ་བརྩོན་པ་ལྷུར་བྱའོ།།
།།
སྨྲས་པ། ཤེད་མོ་བྱེ་བའི་བྱིས་པ་ཆུང་ངུ་ཡིས། །ང་ཡིས་རྒྱ་མཚོ་ཆེན་པོ་
རབ་ བརྒལ་ཏེ། ། །ཀླུ་ རྒྱལ་ གཙུག་རྒྱན་ནོར་བུ་ལེན་ནོ་ཞེས། །སྨྲས་ན་དེ་ལས་
བཞད་གད་ཆེ་བ་ཅི། །བྱིས་པའི་སྤྱོད་ཚུལ་ཇི་ལྟ་དེ་བཞིན་དུ། །མ་སྦྱངས་ བླུན་
རྨོངས་ཉམ་ཆུང་བདག་འདྲ་ཡིས། །གསང་ཆེན་རྒྱུད་སྡེའི་དགོངས་དོན་འབྱེད་དོ་
ཞེས། ། །སྨྲ་བ་དམ་པའི་སྤྱན་ སྔཪ་ངོ་ཚའི་གནས། །དེ་ ལྟ་ནའང་མི་ཕྱེད་ དད་ པ་
ཅན། །དམ་པའི་སྐྱེ་བོས་ནན་ཆེར་བསྐུལ་གྱུར་པས། །ལམ་འདིའི་ནུས་པ་མངོན་
དུ་གྱུར་པ་ཡི། །གྲུབ་མཆོག་བླ་མའི་གསུང་ལ་རྗེས་ཟློས་བྱས། མདོ་སྔགས་ལམ་
གྱི་རིམ་པ་ཟུང་དུ་སྦྲེལ། །ཡིད་ཆེས་ལུང་དང་དྲི་མེད་རིགས་པས་དཔྱད། །བསྲེ་
བསླད་སྤངས་ཏེ་འཇམ་མགོན་གསུང་དང་སྦྱར། །གསུམ་པོ་དེ་ནི་འདི་ཡི་ཁྱད་པར་
- 169-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
རོ། ། །ཚུལ་ འདིར་ འབད་ ལས་ ཐོབ་ པའི་ དགེ་ བ་ དེས། ། །སངས་ རྒྱས་ ལས་ ཀྱང་
དཀོན་པའི་གདམས་པ་མཆོག །བློ་བཟང་རྒྱལ་བའི་སྙན་བརྒྱུད་མན་ངག་འདི། །
ས་འདི་གནས་པ་དེ་སྲིད་གནས་གྱུར་ཅིག །ཅེས་བྱིན་རླབས་ཀྱི་གཏེར་ཆེན་པོ་
དཔལ་རྡོ་རྗེ་འཇིགས་བྱེད་ཆེན་པོའི་རིམ་པ་དང་པོ་ཟབ་ཁྲིད་༧འཇམ་མགོན་སྙན་
བརྒྱུད་ཀྱི་མན་ངག་ཡིད་ཆེས་གསུམ་ལྡན་ཞེས་བྱ་བ་འདི་ནི། འཇམ་མགོན་བསྟན་
པའི་གསལ་བྱེད་ལུང་དང་རྟོགས་པའི་ཡོན་ཏན་གྱིས་ཐུགས་རྒྱུད་ཕྱུག་པ་སྟོང་ཁོར་
སྤྲུལ་པའི་སྐུ་ངག་དབང་འཇམ་དབྱངས་བསྟན་འཛིན་རྒྱ་མཚོས་ལོ་མང་པོའི་བར་
དུ་ནན་ཆེར་བསྐུལ་ཞིང་། པེ་ཅིང་ཕོ་བྲང་ཆེན་པོར་ཕེབས་ནས་ཀྱང་མེ་ལུག་ལོའི་
མཁན་ནང་གི་མདུན་དུའང་འཕྲིན་ཡིག་གི་ལམ་ནས་བསྐུལ་མ་ནན་ཆེར་བྱུང་བ་
ལ་བརྟེན་ནས་༧འཇམ་མགོན་སྙན་བརྒྱུད་ཀྱི་མན་ངག་འཛིན་པ་དགེ་སློང་ཡེ་ཤེས་
རྒྱལ་མཚན་གྱིས་ཕོ་བྲང་ཆེན་པོ་པོ་ཏ་ལའི་གཟིམ་ཆུང་བདེ་བ་ཅན་དུ་སྦྱར་བའོ། །
འདིས་ཀྱང་རྒྱལ་བའི་བསྟན་པ་རིན་པོ་ཆེ་ནམ་ཡང་མི་ནུབ་པའི་རྒྱལ་མཚན་
དུ་གྱུར་ཅིག །ཡི་དམ་འདི་ཤིན་ཏུ་བཀའ་གཉན་པས་འདིའི་དབང་མ་ཐོབ་ པ་
དང་། ཐོབ་ཀྱང་འཇམ་མགོན་སྙན་བརྒྱུད་ལ་མི་དད་པའི་སྣོད་མིན་རྣམས་ལ་ཤིན་
ཏུ་གསང་བར་བྱའོ།། །།
- 170-